הקדמה
ישתבח הבורא ויתפאר היוצר אשר במאמרו ברה שחקים וברוח פיו כל צבאם חוק וזמן נתן להם לשמור ולעשות ולקיים אשר לא עזב חסדו ואמיתו מיום היותי עד היום הזה ועל הכל שהחייני וקיימני לזמן הזה להיות אחר מהיושבים ראשונה במלכות מאז מלכי רבנן על כן אודה את שמו הגדול והנורא בעיר נשמה בי ואתפלל לפניו אנא אב הרחמן אל תעזבני אבי כי בך בטחתי כל היום פקח עיני שכלי וגם רוחי להבין להשכיל ללמוד וללמד דרכי הגמרא והדריכני בשערי תשוב"ה ולא אכשל בדבר הלכה  וש"ב את שבות יעקב:
עתה אלכה לי אל נאמני ארץ מחזקי לומדי תורה באהבה רבה המהדרים מן המהדרים זרע ברוכים האצילים ונגידים ישרים ותמימים אנשי חיל יראי אלהים ה"ה פרנסי וגזבר עץ חיים ואקרא אל ה' בתום לבבי ובנקיון כפי ישמירם ויחיים ומכל צרה ונזק יצילם על החסר אשר עשו עמדי להעלותי במרגה עליונה לעשות שאלה ולשו"ב השו"בה בקן קולמוסי בתוך הני אשלי רברבי חכמי בית מדרשנו המפוארה ה' למען שמו הגדול יפתח להם את אוצרו הטוב וימלא משאלותם לטובה ותהי משכורתם שלמה הוא ברחמיו יאריך ימים על ימיהם ושנים על שנותיהם  ואז יגיל יעקב:
קולי אל ה' אקרה בלב טהור ישמור וינצור ויגין את המאור הגדול פטיש החזק נר ישראל אספקלריא המאירה אילנא רבא איש האלהים סיני ועוקר הרים גדול הדור מופלג בתורה ובחכמה בעל הכנפים ורב הנוצה מגדל עוז חומה בצורה בלי מגרעת וחסרון ה"ה החכם השלם והכולל תהילותיו מי ימלל הדיין המצויין מופלא שבסנהדרין כהנה רבה מורנו הרב הכהן די אזיוידו אשר בכל יום תדיר לוחם מלחמתה על תורה ה' יאריך ימים על ממלכתו וינשא על כל הארץ ביקרו כי לו נאה המלוכה ויגדיל הודו ותפארתו בחברת בניו ונות ביתו ושאר בני משפחרתו ואבקש מאת אלהי הצבאות שחן ירבה וחן יפרוץ יפרוש כנפיו עלהם ועל כן ההשקט והשלוה יעמידם  ואז ישמח יעקב:
ברוך שם כבוד מלכותו שהנהג אותי בבית המדרש עץ חיים הלא הוא עץ חיים למחזיקים בה ונתן לי בית מושב בכת ראשונה כת שכולם חכמים כולם נבונים מראיהם כמראות אלהים מוסדי אר"ש אשר הבית נשען עליהם מראים בקיאוהם ועוצם פילפולם בפיסקיהם ותורה יוצא מפיהם משנתם קב ונקי שלמה ותמימה ברה כחמה ובקיאים בהוויות דאביי ורבא מלאים כרימון בפוסקים הראשונים והאחרונים אשר מפיהם אנו חיים ומימיהם אנו שותים עליהם אחלה פני שוכן מרומים יבלו בטוב ימיהם ושנותיהם בנעימים שובע שמחות עם כל הטובות בכל מיני הצלחות יחד יחיו אבות ובנים דשנים ורעננים עד מאה שנים וגם בעדי אבא נא בתפילה ובתחינה לפני שוכן מעונה שיתן לי לב להבין סודי תורתו היקרה והמפוארה לבל אשכל בדבר הלכה ויאיר לי בחשכה ויקיים בי מקרה שכתוב  אל תירא עבדי יעקב: