הקדמה
ה' אלקי' איכה אוכל להגיד גבורתך בתוך חברת עץ חיים כי עשית עמי אות לטובה ושנית סדרי בראשית: הלא הוגד מראש כי כת ראשונה מחכמיה לא היו יותר משמונה: ועתה הטית לבות אנשי חסד שרי המעמד יר"ה ופרנסי ת"ת וגזבר עץ חיים יע"א להוסיף עליהם איש אחד: ויהי היום ונדיבי העם פרנסי ת"ת וגזבר עץ חיים נאספו ויבחרוני למלאת המקום הזה להיות זנב לאריות ההמה: לך דומיה תהלה אלקים על כל החסרים אשר אתה עושה עם בני האדם: מי ימלל גבורותך הלא הממהר לדבר צחות לשונו לחכו דבקה והיד כותבת אחור נסוגה: ואם ככה ליודעי ספר ומביני מדע אף כי לערל שפתים וקצר יד כמוני: כי על כן אשמרה לפי מחסום וכאלם לא אפתח פי כי אם לערוך תפלתי נגדך: שמעה תפלתי ה' הואל נא וברך את שרי המעמד ופרנסי ת"ת וגזבר עץ חיים כוננם וישיגו החיים והשלום והעושר והכבוד וצאצאיהם אחריהם שיתמו לשרים והמה יהיו כאבותם מחזיקי התורה וחומכיה: קטנתי מכל החסדים ומכל הטובות שעשה עמי הגאון המפורסם הרב המובהק מורנו הרב הכהן די אזיוידו לך תפלתי ה' הגדל חסדך אשר תעשה עמו כסאו יהיה נכון עד כי יבא ינון ותורה יבקשו מפיהו מקצוי ארץ וים רחוקים ויחי לעולם ולא ימוש מביתו מורה הוראות בישראל: המתנדבים בעם לתת את תרומת ה' לכונן חברת עץ חיים ישאו ברכה מאתך: וגם אלה לחכמים אנשי מדרשנו האר עיניהם בתורתך תן להם פרנסתם שלא בצער למען ילמדו חוקיך מתוך רחבת ידים ועושר ולי אני עבדך ברכני גם אני וכאשר עשית חסד עמדי בעת הזאת כן תגדל לעשות מהיום והלאה להקים אותי מעפר ולכונן את ביתי: חנני דעה בינה והשכל והיה עם פי לכל אכשל בדבר הלכה בין האריות האלה: אתה תאיר נרי בין השמשות חכמי החברה הזאת: אל תמנע ממני את אשר אני מבקש ואל תשיבני ריקם כי צריך אני לרחמיך: וידי אוחזת בעט סופר להשיב שואלי דבר הכל בכתב וזה החלי בעזרתך אוכי"ר: