הקדמה
הנה ארש"י אר"ש ברזל לדבר תהלות ולהמליץ מליצות נגד פני קרקפתא דגברי נברשתא דדהבא טבא המאיר בבית מדרשו במראות אלקים בראותי את ידו הנפלאה ידיו לקרב מלומדי מלחמה במלחמתה של תורה ועומקא ורומא דשמעתא גלייה לדרעיה ונפל נהורא ונהירן ליה שבילי דדינא בשבילי דמתא אחר משני המאורות הגדולים המאור הגדול למעוז ולמגדול עטרת צבי הרב המובהק פטיש החזק סיני ועוקר הרים ה"ה החכם השלם מורינו ורבינו יצחק חיים ן' דאנא די בריטו נר"ו יראה ורעד יבוא כי בחשבי איך אכתוב ואדון נגד ארשת שפתיו שדבריו כגחלי אש אבל יסרוני כליותי לאמר שדבריך לא מעלין ולא מורידין אך יהיו דרך משא ומתן כתלמיד היושב על הקרקע ודן לפני רבו והוא בחכמתו ובתבונתו יעמידך על האמת ובעין שכלו ינחנך במעגלי שביל דרך נתיבה לאכול מפריה ולשבוע מטובה לכן צלו צל החכמה אשר בו חמדתי וישבתי ופריו פרי עץ חיים מתוק לחכי הוא יהיה לי למשענת עזרה ומגן לאסיק שמעתתא אליבא דהלכתא ואתן שבח לאל עליון נורא לו דומיא תהלה שזיכני להיות תלמיד המתלמד בדברי הלכה לפני המורה בהורמנא דמלכא קכ"ה ובהיות שאחר השבח ראוי להיות התפילה על כן אתפלל אל ה' על העתיד להאריך ימי מורינו ורבינו נשיא אלקים בתוכינו ושנותיו בנעימים לבלות עד בשוב ה' ציון יראו עיניו ועינינו אכ"יר:
ואפריון נמטי לנדיבי ארץ יחידי סגולה הזלים זהב מכיסם גוברים ומתגברים בבאר מים חיים להחזיק לומדי התורה ובפרט מעלת הלת תהלת הקצינים רוזני ארץ מנהיגים ופרנסים ממונים על תלמוד תורה המעמידים דגלה על תלה וגזבר הממונה על האוצרות אוצרות ה' עץ חיים מהדרין מן המהדרין לתת לכל אחד מנה הראויה להתכבד מדי חדש בחדשו ויען כי מן הבאר ההיא אני שותה אשדי ביה קל"א דברכתא ואף כי ברכתי ברכת הדיוט אל תהי קלה בעיניהם כי כן למדו רבותינו ז"ל ולכן אתפלל לאל עליון איום ונורא ידום הודם זיום והדרם ויזכו לראות בנים ובני בנים חכמים ונבונים בתורתינו הקדושה לחזות בנועם ה' ובה' כלו ברך ה' חילם ופועל ידם תרצה לענ"סו:
שאול ישאלו וכן יתמהו מי זה בא באתר דזיקוקין דנורא אשר חכמים הגידו דעתם ויו"רו המו"רים מאן עייל בר נפחא תמן לחוות דעתו בדברי הלכה כמוהם דמחדרן שמעתייהו ועסקי בתורה תדירא וכי איש אשר כמוני יגש להקריב מנחה בלולה נגד ארשת שפתותיהם ומה יעשה אזוב קיר רך וצעיר ורק מכל חכמות לפני ארזים גבוהים ורמים ולא מסתפינא להכניס ראשי בעובי הקורה להיות כאחד מפני חבורה ה"ה החכמים חברי מדרש עץ חיים אשר לבם בריא אולם אבל מה אעשה בי אין אני בן חורין ליפטר ממנה ובהיותי מוכרח לענות עמהם כי תורה היא וללמוד אני צריך נשענתי על רובי חסדם וטובתם שידינוני לכף זכות וימליצו דברי לטובה ומה' תהיה משכורתם שלמה ופעולתם רצויה לשמים ובשכר זאת יזכו להאריך ימים בחיי מורינו ורבינו עטרת ראשנו ולראות בביאת משיחנו שיהיה ב"ב אמן: