הקדמה
ישתבח הבורא ויתהדר היוצר
אשר בחכמתו הנפלאה הוציא את כל העולם הזה יש מאין וחלק מטובו ליראיו לתת להם את דברי התורה הכתובים על ספר והתורה שבעל פה מסרה משה ליהושע ומיהושע דור לדור נתנה לנו לשמור לעשות את כל דברי התורה הזאת להטיב לנו כל הימים ובהגות בה נזכה כולנו ליהנות מזיו השכינה ואכל וחי לעולם כי אכלו מ פרי עץ חיים
ברוך ה' אשר לא עזב חסדו אותנו בגלותינו המר והנמהר הזה ות"ל שחכמתנו עמדה לנו לבל תשכח מפי זרעינו את התורה הקדושה ובכל מקום ומקום קובעים עתים לתורה ומפלפלים בהויות דאביי ורבא מנגחים זה את זה בהלכה וזכות התורה יעמוד לנו לבל ימוטו פעמינו כי התורה אילנא דחיי ומזון לכולא בה ופריו למאכל ועלהו לתרופה ומברכים כל העם בורא פרי ה עץ
רחמי שמים מרובים כי בעיר המהוללה הזאת אמשטרדם עיר ואם בישראל בתורה וביראת שמים יש ויש תורה וגדולה במקום אחד ותרבנה פארותיו ותארכנה דליותיו כי בחמלת ה' אותנו נתננו לחן ולחסד בעיני אדוני הארץ יר"ה ונתנו לנו רשיון לקרוא בשם ה' אלהינו ולעבדו שכם אחד ומהתם להכא נטע נעמן שמנו במקום הזה ויתד תקוע במקום נאמן וילך כל העם אחר ה' מקור מים חיים
היודע ועד שם בלב מנהיגי הקהל הקדוש הזה לבנות בית לשם ה' אלהי ישראל ולהפריש מממונם נדבה להשקות את עץ חיים ובנו אותה על הלה בתתם הספקות ללומדי התורה די מחסורם למען יפנו מכל עסקיהם ויהגו בתורת ה' בבקר ובערב ישבח לה' הצליחו ויעשו פרי כי מאותו היום ואילך נתלהבו לבות התלמידים ורבתה תורה בישראל זה קמ"ג שנה מיום יוסד הבית בית ה' ומכאן נפוצו בכל ארבע פנות העולם להרביץ תורה בישראל וזכות התורה צנה וסוחרה להרבות זרעם כעפרות תבל וכמו שדרש מעלת הרב נר"ו והוא עומד עליהם תחת ה עץ
מקצות הארץ זמירות שמענו ביום המנות לראש הקהלה ולגולת הגולה מעלת החכם השלם והגאון המפורסם חריף ובקי סיני ועוקר הרים פטיש החזק עמוד הימני נר ישראל הדיין המצויין כמוהר"ר שלם נר"ו ותהום כל העיר ותעבור הר"נה במחנה העברים לאמר הלוא בא אלינו הרועה הנאמן להורות לנו דרך ישר לבל נכשל בה כי תורתו אומנותו ומעשיו מרובין בחכמתו ובחברתו נרפא לנו ירום שיאנו למעלה ראש ועצמ"תנו גדלה עד לשמים וכל המתדבק בו כאילו נדבק בשכינה וקול מבשר מבשר ואומר ואתם הדבקים בה' אלהיכם כולכם היום חיים
מאת ה' היתה זאת ומן שמיא מנו ליה להרבות התורה ונחזיק טובה אל מעלה מנהיגי קהלתנו שרי המעמד אשר בחרו בו תקובל רצונם מאת ה' להאריך ימיהם ושנותיהם וצאצאיהם יהיו כמותם להוציא כל מאויים מן הכח אל הפועל וגם לרבות מעלת הגזבר ופרנסי עץ חיים אשר בשמחה לב שמו אותו על כסאו להורות לנו את הדרך נלך כה ובכלל הברכה יברך את מעלת זקני הדור העומדים על הפקוד"ים ולכל יחידי קהלתנו יע"א הזלים זהב מכיס להחזיק את בדק הבית זאת תהיה תורת הבית לחלות לאל יקבלו על כל פרוטה ופרוטה מאה ברכות כי מגמתם לעבוד האל באמת ובתמים ולשמור את דרך עץ החיים
נאום החותם קטון התלמידים המתאבק בעפר רגלי החכמים ונושק כפות ידיהם
אברהם יחזקיה בשן יצו"א