הקדמה
אנא זעירא דמן חברייא אבוא יומא דנא בקידה ובהשתחויה להקריב שב"ח תודה לאל עליון נורא ראשון חיות כל נברא ואחרון לכל נוצר באין שנוי ותמורה על כל הטובה אשר גמלני מסותרת ומגולה על אחת כמה וכמה טובה כפולה אברך את ה' אשר יעצני ומתחתית שא"ול העלני וממצ"רים גאלני והחייני וקיימיני והגיעני לזמן הזה וכמו שידעתי קוצר ידיעתי נעדר השכל משולל מחכמה עפר ורמה אחלה לו בתחינה יהיה ברכתי רצויה הגם שהיא מעוטה וברכת הדיוט קלה ובהיות שאחר זמן זמנם זמניהם זיכני ה' לחוות דעתי החלושה בבי מדרשא על השאלה שנשאלתי מאחד מבני עליה היושבים ראשונה בהסכמה והורמנא דמל"כא היושב על כסא ההוראה מעוטר בכתרא של תורה ומסובב מכל צד ופינה מיראה חכמה וענוה בוצינא דנהורא גליה לדרעיה ונפל נהורא ונהירין ליה שבילי דתלמודא כשבילי דנ"הר דע"ה בקי בהויות דאביי ורבא מסיק שמעתתא אליבא והלכתא פטיש החזק עמוד הימיני הודנו זיונו והדרינו מ"ו שלמה שלם נר"ו שמו וכינויו הן הן עדיו המגידים ומעידים שבחו שיר המע"לות לשלמה מטיל שלמא רבא בגובא דאריוותא העסוקים במלחמתה של תורה שלם בגופו שלם בתורתו ושלמה משנתו ולהיותי אחד מקטני ענפי האילן הנטוע בגן עדנו עץ חיים המסתופף בצלו חובה עלי להללו ולשבחו ברוך שככה לו בעולמו וכמו שתחת כנפיו אחסה פניו אחלה מפריו יאכילני וממימיו ישקני וינהלני בים התלמוד ובספרי הפוסקים ידריכני ושכרו יהיה כפול מאל חי ואליו אפרוס כפי בתפילה ובתחינה יאריך ימים על ממלכתו דשנים ורעננים יכלו בטוב ימיו שנותיו בנעימים ומלכותו יכון עד יבוא ינון ויזכה לראות נוה אפריון אכי"ר:
בגין דבירחא שנשאלתי בבי מדרשא הוא ירחא קדמאה לריש ירחייא וביה הוי חגא דפטירייא חל עלי חובת ביא"ור כל אמי"רא דהלילא באור"ים ובשב"חים עד מקום שידי מגעת יד כהה וכרענא ראשא כחיוייא במו"דים דרבנן להחזיק טיבותא בסיפורא דהגדתא והלילא להאנשים שלמים הם אתנו אנשי חיל יראה אלדים על כל הטובות והחסדים שעם צעיר שבצעירים כמוני היום גמלוני וממחיצתי הוציאוני ולמעלה רמה העלוני להיות נמנה אחד מבני עליה היושבים ראשונה הלא המה מעלת פרנסי ומנהיגי ת"ת וגזבר עץ חיים עץ חיים היא למחזיקים בה ותומכיה מאושר מלאים מצות כרמונים שמם נודע בשערים בני צי"ון היקרים זוכים ומזכים עושים ומעשים עושים בגופם ובממונם שמריקים כספם וזהבם להשקות את הגן גן עדנו של עולם ומעשים ללכת אחרי הכש"רים בזמנים מוגבלים ללקוט אמרים וחתימות כל הרוצה לחתום את השם יחתום שמחים בצאתם ששים בבואם שכר הליכה והב"אה בידם ולאברם הטיבו בעבורם ולכן עיני נשואות לשוכן ערבות בקי"דה חמש מאו"ת לחלות בעדם ישלם ה' פעלם ויהי משכורתם שלמה ויצליחו בכל עסקם משאם ומתנם וכל המזיקים בידם יהיו מאושרים ומבורכים בזמר שזמר נעים זמירות ישראל אשרי תמימי דרך ההולכים בתורה ה':
רעיוני סליקו על משכבי לא שלותי ולא שקטתי ולא הונח לי ולא ערבה לי שנתי אשתומם כשעה חדא בהעלותי על לבבי מה אעשה ליום פקודה ואיני בקי בהלכות תשו"בה ובבתי אין לחם ואין שמלה ואירא כי ערום אנכי ואחבא וגובא ריקן דלית ביה מייא ואיך אעלה על דעתי להציע תשובתי באתרא דרבנן שבעה כוכבי לכת המאירים לאר"ש ולאדירים טעמם ונמוקם עמם אשר כולי יומא עסקין באורייתא קדישתא במאמרים נעימים יקרים מפנינים נטעי נעמנים היושבים בגנים חברי' מקשיבי' לקולי קול שבר"ים קטנם עבה ממתני על כן זחלתי ואירא מחוות דעתי מול ארזים גבוהים אשכולות שהכל פונים בהם מור וקציעות ואהלות לכן דוממתי ונאלמתי וידי למו פי פי שמתי כי אין לאל ידי וכל חכם לב יריב עמדי ומה גם היותי רואה זיו הדרת הוד פני מלך מאן מלכי רבנן ומלכי צדק מלך שלם ולפניו עתיד לתת דין והש"בון המביאני לידי עצבון בהיותי דל ואביון נבדל מכל רעיון נמשל לקיקיון לכן העירני לבי יפה שתיקותי מדבורי ויהי היום ואשמע את הקורא ואשא עיני וארא והנה עומד לנגדי כמראה גבר והוא מילין ידבר ויעירני כאיש אשר יעור משנתו ואעמוד בבהלה לעומתו ואמר אלי בן אדם מה לך נרדם עמוד על רגלך הלא ידעת הלא שמעת אם תעזבני יום יומים אעזבך גול על ה' מעשך ויאמנו דברך ומורא רבך אל יפחידך כי במקום גדולתו שם אתה מוצא ענותנותו וכאשר ייש"ר איש את בנו ייש"רך ובים התלמוד ינהלך ובספר הפוסקים ידריכך ותאכל בשמחה לחמך ובשומעי דבריו אלה התחזקתי ועל עמדי עמדתי ואען אל העומד לנגדי מה נמלצו לחכי אמרתך מדבש לפי ותכף קסת הסופר בידי אחזתי ובעזר ה' בטחתי ידריכני בדרך הישרה לכל אכשל בדבר הלכה ויצילני משגיאה ויאיר עיני בתורה כמאמר המשורר נר לרגלי דברך ואור לנתיבתי ועליהם יבוא ברכת טוב הם וכל אשר להם אנ"סו:
ה"מ שיח אלמים מלך חי העולמים בורא ניב שפתיים אליו כפי פרושות השמים ישלח ברכתו ויסתיר בסתר אהלו לשאר חברי ורעי הנעימים יושבים בשבת תחכמונים הנה מה טוב ומה נעים דבריהם כדרבונות וכמסמרות נטועים בעלי אסופות אשר מפיהם האכילוני וממימיהם השקוני אהבת עולם אהבתים ואחלה לו בעדם ישלם גמולם ויעלם על במות ההצלחות בשובע שמחות:
ואחרון אחרון חביב טרם אכלה לדבר לא אחדל ולא אנשה לכל אשר בשם צורבא מרבנן יכונה הבאים להסתופף תחת צל עץ החיים להעמיק ולפלפל בדעת נכונה וסברא ברורה עם חברי מדרשא הקדושה נודע בשערים שמה מול הדרת מלכנו היושב על כסא דין שופט צדק ומשפט משרים יוסף ה עליהם אלף פעמים ויתן להם את ברכת אברהם ואברכם בברכת ראש המשוררים הטיבה ה' לטובים ולישרים בלבותם וגם לרבות מאמר המחוכם כי ישרים ישכנו ארץ ותמימים יותרו בה יבוא הכתוב השלישי ויכריע ביניהם הון ועושר בביתם וצדקתם עומדת לעד לתפארת ולאות כן יעשה ה' צבאות אכי"ר: