הקדמה
שלומי אמוני ישראל אחינו בעלי תריסי חכמי בית מדרשינו אלופי ומיודעי הנאהבים אוהבי ורעי הקדושים והחשובים כאלהים יודעי טוב:
זה היום עשה ה' בקרוב ששים שנה הביאני המלך שלמה מקור בינה. המאור הגדול יושב בכתר עליון. הרב המופלג מורינו ורבינו אאיליון. בחדריו חדרי למודו. יום ליום צוה עלי חסדו. משכני אחריו בבית המדרש המפואר הזה לבעבור מחזה שדי אחזה ויאמר אלי עלה הנה כי טוב:
מהיום ההוא והלאה שקדתי דלתותיה. באתי כפעם בפעם ללמוד תורה לשמה עם לומדיה אבות אבותיכם הצדיקים אשר בארץ החיים בה' דבקים. וזהב הארץ ההיא טוב:
ובבוא שמשו להתהלך בין שרפים וחיות זרח שמשו של הרב הנעלה האהוב לשמים ולבריות אשר היתה צדק אזור מתניו שלשלת היחס חסיד ועניו מורנו ורבינו אבן דנא דיבריטו אמרו צדיק כי טוב:
ואחריו קם כמוהו כתר תורה. שר צבאותינו צבי תפארה הרב המופלג עטרת ראשינו מורינו ורבינו שלם זכור לטוב וירא מנוחה כי טוב:
בימי הרבנים האלה לא מנעתי רגלי מבה"מ בעתות הפנאי ומצאתי חן בעיניהם כאשר הגידו בהסכמותיהם מוה"ראדב הנ"ל על שאלתי ותשובתי ומוהר"שש הנ"ל על גמו'ל עחליה מחברחי הוי לי כי נסעו למנוחות. ועזבוני לאנחות. נאלמתי דומיה החשיתי מטוב:
אולם חנן ה' אותנו בתמורתם ציץ לראשינו שקתות עיוניו שקוי לעצמותינו שר וגדול עניו כהלל. בתבונה וביראת חטא כעקביא בן מהללאל זה דוד מלכנו. וכהן גדול לכפר בעדינו בצלו נחיה ונהיה טובים ימים ושנים רבים היה מורינו ורבינו הכהן די אזיוידו עושה שלום במרומיו. יאריך בשמחה ובשלום ימיו יוציאנו מאפלת גלותינו בנפלאות ועיני אדונינו דוד רואות. את האור כי טוב:
כל ימי כבדתי אתכם באהבה רבה וחזקה בחפיצה בחשיקה בדביקה לא הלכתי בגדולות בהיות הצלחתי בגרם המעלות כהולכים על דרך לא טוב:
לא נהנתי גאות רק את גאים שנאכם ומנדיכם ושפל שנאי עם יראי ה' וחושבי שמו ככם קרבת אלהים לי טוב:
זאת המודעא אינה ראשונה. כי כבר ארבעה ועשרים שנה פה שמעתם אותה באזניכם מפי המדבר אליכם והעליתי אותה בדפוס בכסף אמתחתי בהקדמת שאלתי ותשובתי בעמדי פה בשררה עם אחי וריעי נזכר עץ חיים ופרנסי תלמוד תורה דבר בעתו מה טוב:
בעת ההיא השמעתי אתכם כי יקר בעיני ליצק מים על ידכם וליסע בעקכותיכם. מלמשול בכם וללכת לפניכם. ומה גם עתה שהגלגל התגלגל עלי כאשר עיניכם חוזים. ואשלח גם אנכי את ידי אל עץ החיים מפרי פי איש יאכל טוב:
בעונה הזאת הנני בא בחיבה ובאהבה בלב טוב ונאמן לשאול בשלומכם. ולתקוע יתדות אחוה ורעות ביתר עז עמכם. ידעתי איש איש מכם לבו ישר ובר. ולבי נדכה ונשבר. אך לוחות ושברי לוחות לזכרון. מונחות בארון אומר לדבק טוב:
ידעתי קטניכם עבה ממתני באורכם יזרח אור במלוני. היושבי בשמים יברך אתכם בעושר ובכל הטובות הזמניות וישמרכם מחלאים מהא דמשח מלוהא ומבלהות. יאר פניו אתכם בתורתו. ויחננכם דעה בינה והשכל מחכמתו. ישא פניו אליכם באור פני מלך חיים וחנה. וישם לכם שלום בעולם הנצחיות אחר שיבה וזקנה בעולם שכולו שבת שכולו מנוחה שכולו טוב:
עורה כבודי אעירה הנבל וכנור בכלי שיר דוד ומזמור. לשבח ולפאר לטובים ולישרים בלבותם שהביאוני עד הלום במשענותם החזיקו ידי בהספקה הגדולה. במערכה הראשונה במעלה. ושני צנתרות הזהב המריקים עלי שפע נדיבותם הלא המה בני היצהר השלמים וידועים לבית אבותם האחר הוא השר הנכבד והיקר הגביר הנעלה לשם ולתהלה אהרן די יצחק קאפאדוסי ומשנהו השר החשוב והיקר הבחור הנחמד הנבחר והנכבד יצחק די דוד אינריקיס די קאסטרו ה"י לא שקטו לא נחו לגמלני טובה. בהמליצם עלי באהבה לפני פרנסי וגזבר בית מדרשינו להושיבי עם שבעת נבוני קהלתינו פה בצל עץ החיים הזה עץ הדעת טוב:
על ראשם ועל ראשי האנשים הרמים האל אצילי ראשי עדת ישראל יטה המקרה כמים עליותיו כנהר שלום במרומיו וברכות עולם בששון ושמחה ממעונותם ינוסו יגון ואנחה יבלו שנותיהם בנעימים. בחיי כל בני משפחתם דתמימים להולכים בתמים רא ימנע טוב:
אעלה נא אל ה' אחלה פניו ינקני משגיאות ויראני מתורתו נפלאות אצדיק דינו כי יסור יסרני במשפט בעווני. בגופי בכבודי ובממוני. למען אלמד חוקיו לי כי עוניתי טוב:
אנא ה' תהי נא ידך לעזרני ועדוותיך הבינני הבה לי ברכה ואל אבוש בדבר הלכה אדברה נגד מלכים בתורתך ושבתי לאורך ימים בביתיך אך טוב וחסד ירדפוני כל ימי חיי בשובע לחמי שמני ושקויי ונראה כולנו בנחמת ציון במהרה אם על המלך טוב:
נשלם ביום שנכפל בו כי טוב ב' פשו שנת ויעבור מלכם לפניהם וה' בראשם לפ"ק: נשאי טוב. כשכר טוב: