הקדמה
אודה ה' מאד בפי ובתוך רבים אהללנו על כל הטובות וחסדי חסרים אשר גמלני מעודי עד היום הזה ובפרט שהביאני עד הלום אל מעלה רמה ולמדרגה העליונה להיות נמנה בין אנשים המה הגבורים אשר מעולם אנשי השם חכמי בית מדרשנו המפוארה היושבים ראשונה במלכות לחבר פסקים ודינים והיו למאורות ללמד דעת את העם ובכן ברענא רישא כחויא במודים דרבנן לתת שבח והודיה לשמו הגדול על הוה והיה ומתפלל אני על העתיד יתמיד טובו וחסדו עמי בחברת נות ביתי ובה אזכה לראות בנים ובני בנים יראי שמו ולומדי תורתו מעתה ועד עולם אכי"ר:
ואחר כל אלה הדברים חל עלי חובת ביאו"ר בשב"ח השילומ"ים להלל ולשבח למעלת פרנסי תלמוד תורה וגזבר עץ החיים אשר במדת טובם הוציאוני ממחיצתי ואמרו לי עלה והצלח אל תירא ואל תחת כי ה' אלדיך עמך ואף כי ידעתי בינ"י ידעתי כי דבר זה ראוי לחכמים ואנכי תולעת ולא איש מכל מקום אמרתי אין מסרבין לגדול ואזרתי כגבר חלצי לעשות רצונם לעלות ולעמוד במקום גדולים אשר קטנם עבה ממתני אשר על כן אחלה נא פני האל יעמידם בכן ההשקט והשלוה אמן כן יעשה ה':
זאת ועוד אחרת היום הזה ראיתי להרים קולי בקול גביני כרוז ולגמור את ההלל בשבחות והודאות איש אשר אלה לו ועטרו"ת זהב לו תורה כהונה ומלכות ושם טוב עולה על גביהן ה"ה החכם השלם והכולל סיני ועוקר הרים אב בית דין וריש מתיבתא מורנו הרב הכהן די אזיוידו נר"ו לעד יאיר אשר ברוב טובו וחסדו בסיוע שיש בו ממש הדריכני בדרך זו אלך ויהיו דבריו בפני מנהיגי החברה לטוב לי בכבודי וגם בממוני להרים דגלי ולהרבות שכרי ובכן תפלתי אל הי וכפי פרושות השמים יאריך ימיו על ממלכתו הוא ובניו בקרב ישראל בעושר וכבוד ה' עליהם יחיו:
ועתה הנני הולך לאחוזת מריעי חבירי הנעימים חכמי בית מדרשנו הנזכרים ובפרט אל העמודים אשר הבית נכון עליהם הממשלה הראשונה אשר מדי חדש בחדשו מוציאין לאור על הנייר ועל הדפתרא הלכות יקרות ודרך תבונות ולהם אשא עיני יתמידו טובם וחסדם עמי כאשר עשו לי כל ימי היותי עמם בצל קורת הבית הגדול הזה ומה' תהיה משכרתם שלמה ויברכם בברכה המשולשת בתורה יברכך יאר וישא: ויהיו נא דברי אלה קרובים אל ה' אלדינו שיבנה בית המקדש במהרה בימינו ויקייים בנו מקרא שכתוב וכל בניך לימודי ה' ובאה הממשלה הראשונה לבת ירושלים מלך ביופיו תחזינה עינינו אמן נצח סלה ועד: