הקדמה
הפעם אודה את ה' על כל טוב שגמלני ולזמן הזה הגיעני שחבלים נפלו לי בנעימים להתחבר בגבורים אחוזי חרב העיון מלומדי מלחמה מלחמתה של תורה היושבים ראשונה ואשאל מאתו יתברך שידריכני בדרך הישרה לבל אכשל בדבר הלכה אכי"ר:
וזה שב"ח השלמי"ם אשר אביא לאיש האלדי"ם ראשית בכורים בכורי ארש"י קרבן עני לתת שבח וגדולה תבענה שפתי תהלה דנה שפתי לא אכלה מלהביא לפניו תשורה חלק אדם מאל ומעין המתגבר וחיילים יגבר המורה לצדקה להגדיל תורה ולסעדה רבא דעמיה מדברנא דאומתיה צבי ישראל והדרו וכולם ילכו לאידו אמרותיו יקרים סיני ועוקר הרים פ"ה ע"ה הרב הכולל החכם השלם הודנו זיונו והדרנו מורינו ורבינו כמוהר"ר שלמה שלם נר"ו שלם בתורתו שלם בענותנותו ומרוב טובתו חלק לנו מחכמתו ואנא זעירא דמן חברייא לשאו"ל הגיעו לחוות דעתי החלושה ובזכרי זה רעיוני יבהלוני פחד ורעדה קראיני כאיש נדהם וכגבר עברו יין בראותי עצמי נעדר השכל משולל מחכמה ולפני מורינו ורבינו הרב נר"ו על אחת כמה ובמה אבל יסרוני כליותי לאמר מה לך כי נזעקת דבריך לא מעלין ולא מורידין אך יהיו דרך משא ומתן כתלמיד שדן לפני רבו והוא בחכמתו ובתבונתו ידריכך בדרך האמת ובעין שכלו ינהגך במעגלי שבילי דרך נתיבה לאכול מפריה ולשבוע מטובה וכשמעי הדברים האלה התחזקתי וקסת הסופר בידי אחותי ועל הצור ברוך הוא נשענתי ובטובו הגדול בטחתי ינחני במעגלי צדק למען שמו ואליו כפי שטחתי יאריך ימי מורינו חרב על ממשלתו וירומם תפארתו וישביעהו בצחצחות שובע שמחות אכי"ר:
ואפריון נמטייה לנדיבי ארץ קצינים וסגנים אצילים ונגידים הזלים זהב מכיסם גוברים ומתגברים כבאר מים חיים להחזיק לומדי התורה ה"ה מעלת השרים רמים ונשאים אנשי חיל יראי אלהים פרנסים וגזבר החברה המהוללה עץ חיים מהדרין מן המהדרין לתת לכל אחר מנה הראויה להתכבד מדי חדש בחדשו ואני בפרט החיוב מוטל עלי לשבחם ולפארם ולפרסם מעלתם על כל הטובה אשר עשו עמדי כי הביאוני עד הלום להיות נמנה בתוך יחידי סגולה היושבים ראשונה ולכן אתפלל לאל עליון איום ונורא ירום הודם זיום והדרם אתה ה' תשמרם לעד יזכו לבוא אל מקדשי אל ולהסתפח בחצרותיו לרשת משכנות ההצלחה האמיתית יכלו ימיהם בטוב ושניהם בנעימים אכי"ר:
הנה ברך לקחתי וברך ולא אשיבנה לעדת אבירים חכמים ונכונים גבורים לעמוד בפרץ מלומדי מלחמה במלחמתה של תורה ה"ה אוהבי הנעימים שקטנם עבה ממתני מנשרים קלו מאריות גברו רבנן תקיפי עמודי עלמא אשר מפיהם תצא תורה בטעמים ובפלפולים מחדדים זה את זה בפוסקים ובדינים ודורשים על כל קוץ וקוץ תילי תילים והיה כל פרים קדש הלולים ומסקי שמעתתא אליבא דהלכתא עד עמדם על הלכה פסוקא כדת וכהלכה והנה מה אוכל לחבר ולדבר בפני גדולים ממני ומה אדע שלא ידעוהו הם לכן אחלה פניהם יורוני דרך הישרה לכל אכשל בדבר הלכה יוציאוני מעמק הבכה ומה' תהיה משכורתם שלמה ופעולתם רצויה לשמים ובשכר זאת יזכו להאריך ימים בחיי בני ומזוני רויחי בחיי מורינו ורבינו עטרת ראשנו ולראות בביאת משיחנו שיחיה במהרה בימינו אמן: