הקדמה
למי נאה להורות למורה הוראות היושב בשבת תחכמוני להורות נפלאות מתורתו שפחותיו שושנים ששונים משנה ואגדתא ובכוליה תלמודא גזע ישישים המאיר לארץ ולאדירים משביע לרעבים לחם אבירים כבוד ומרים ראשי בצילו חמדתי וישבתי ונהנתי מזיו זהר דאספקלריא המאירה בהלו נרו עלי ראשי ולאורו הלכתי בשבטי ובמשענתי לו המדרש הוא העיקר החכם השלם ע"ה פ"ה מורינו ורבינו כמוה"ר יצחק חיים ן' דאנא די בריטו נר"ו תורתו יגדיל ויאדיר יאריך ימים על ממלכתו ישביעהו ה' שובע שמחות בבני מורי הוראות והיו למאורות אכי"ר:
בואו ונחזיק טובה לרמים ולנשאים פרנסים של ת"ת וגזבר של ע"ח תומכי התורה ולומדיה מחזיקים לעשות רצון קונם ששים ושמחים זוכים ומזכים לכל חברי ישיבה של ע"ח אשר נדבה רוחם להזיל זהב מכסם גבה לבם בדרכי ה' ובעושרם ובכח ידיהם לא גבה לבם ולא רכו עיניהם ולא הלכו בגדולות ובנפלאות מהם ואע"פי שידעו מעט ערכי וחוסר ידיעתי ממחיצתי הוציאוני ולמעלה יחידי סגולה העלוני ה"ה החכמים המחוכמים חברים מקשיבים את קולם קול ברמה נשמע מרוב חכמתם וחריפותם קול מחצצים בין משאבים דולים מים מבארות עמוקים עטם עט דודים וכקסתם דרוכה ילכו אורחות נכוחות לדבר צחות בדבריהם הנעימים לא ראי זה כראי זה הצר השוה שבהם שדבריהם דברי אלדים חיים ה' ימלא משאלותם לטובה ותהי משכורתם שלמה מאל שוכן מעונה ויאריכו ימיהם ושנותיהם ובימיהם תושע יהודה וישראל ישכון לבטח אכי"ר: