הקדמה
הנה ברך לקחתי מזמרת ארש"י ברכת הדיוט קלה. לתת שבח וגדולה תבענה שפתי תהלה הנה שפתי לא אכלא לאיש האלקים אביא תשורה. חלק אדם מאל ומעין המתגבר. וחיילים יגבר. המורה לצדקה להגדיל תורה ולסעדה. הנמצא בזה. אשר מחזה שדי יחזה. צרור המושכלות ופאר המעלות צבי ישראל והדרו' וכולם ילכו לאורו משיב אמרים יקרים סיני ועוקר הרים ה"ה הרב הכולל החכם השלם הודנו זיונו והדרנו מורנו ורבינו כמוהר"ר יצחק חיים ן' דאנא די בריטו נר"ו אשר שם תורתו אומנותו בבית מדרשו נכבדות מדובר בו ויראת אלקים בלבו. ואני הקטן אחד מצעירי תלמידיו נקרא נקראתי להר הגבו"ה לחבר חשובה ולחוות דעי על השאלה אשר שאלוני ובזכרי זה רעיוני יבהלוני פחד ורעדה קראוני. צר ומצוק מצאוני. פלצות בעתתני אחזוני צירים וחבלים כחבלי יולדה הייתי כאיש נדהם וכגבר עברו יין בראותי עצמי נעדר השכל משולל מחכמה ולצלול בים התלמוד ובמימי דפוסקים על אחת כמה וכמה כי איני כדאי להשיב לשואלי דבר יען עדין לא שקדתי על הלמוד כראוי ולא שמשתי את רבותי כל צרכי כי מי אנכי לדון להורות ולחבר פסקים דבר אשר ראוי לחכמים ולא לצעירי התלמידים שועלים קטנים כמוני היום וכל שכן בהעלותי על זכרוני לפני מי אני עומד לפני פאר הדור תפארת השלמות האדם הגדול בענקים מורי הרב נר"ו וכמעט קט משכתי את ידי לבל אגלה את חרפתי וימלך עלי לכי ואמר לי מה לך כי נזעקת הלא ידעת כי עליך המלאכה לגמור ולא אתה בן חורין להפטר ממנה מוכרח אתה במעשיך כי כן צוית ומורא רבך אל יבהלך ויפחידך ואימתו אל תבעתך כי הוא אשר הביאך עד הלום ולא יסתור את אשר בנה אלא אדרבא ילמדך להועיל ידריכך בדרך זו תלך יהיה לך מאי"ר לעזור וכשמעי הדברים האלה התחזקתי וקסת הסופר בידי אחזתי ועל הצור ברוך הוא נשענתיו בטובו בטחתי ינחני במעגלי צדק למען שמו ואליו כפי שטחתי יאריך ימי מורי הרב על ממשלתו וירומם תפארתו. ויעלהו על במותי ההצלחות המדומות והרמותי א ממעל לכוכבי כסיל וכימות. וישביעהו בצחצחות שובע שמחות אכ"יר:
עלינו לשבח לאצילים וננידים קצינים וסגנים דמים ונשאים. אנשי חיל יראי אלקים. מקימים דגל התורה התורה ולומדיה מטיבים בכל עוז ותעצומות לתופשיה היה מעלת השרים וטפסרים פרנסים וגזבר החברה המפוארה עץ חיים ובראותם כי טוב העץ למאכל וכי תאוה הוא לענים ונחמד העץ להשכיל שמו כל השתדלותם וכל מאמצי כחם להשקות את דגן גן אלקים אילן שהכל מסתופפים בצילו בתתם לכל אחד ממנו מנתו הראויה לו תמידין כסדרן ומוספין כהלכתן ואני ביחור החיוב מוטל עלי לשבחם ולפארם ולפרסם מעלתם על כל הטובה אשר עשו עמדי כי הביאוני אל מעלה רמה להיותי נמנה בתוך יחידי סגולה היושבים ראשונה נתנו לי מהלכים בין העמו'דים האלה לא בהבנתי וביושר עיוני כי מכיר אני קצורי וערכי הפחות שבערכין נפשי החסרה מכל חכמה ודעת כי אם לגודל טובם וחסדם כי חפצם ורצונם וכל מאויים להטיב אתה ה' תשמרם לעד יזכו לבוא אל מקדשי אל ולהסתפח בחצרותיו לרשת משכנות ההצלחה האמיתית יכלו ימיהם בטוב ושניהם בנעימים אכ"יר:
אליכם אישים אקרא חכמים ונבונים בני אדם המהוגנים. עדת אבירים גבורים לעמוד בפרץ מלומדי מלחמה במלחמתה של תורה חבירי הנעימים אשר יפול עליהם זה השם במקרה אבל בעצם הם רבותי קטנם עבה ממתני וטובה צפרנם מכרסי מנשרים קלו מאריות גברו הולכי אורחות נכוחות עיניהם פקוחות לשונם תמהר לדבר צחות מחדש לחדש מריקים משקיהם. דולים ומשקים מנהר תבונותיהם. מראים בקיאותם ועוצם פלפולם בפסקיהם. שמעם הולך למרחקים. כבני הענקים. והנה מה אוכל לחבר ולדבר בפני גדולים ממני ומה אדע שלא ידעוהו הם לכן אחלה פניהם יורונו דרך הישרה לכל אכשל בדבר הלכה. יוציאוני מעמק הבכה. ואתפלל לאל איום. בכל יום ויום. יגדיל תורתם וירומם מעלתם כחשקם וכתאותם אמן: