הקדמה
היום באתי להקריב מנחת בכורים. ראשית בכורי ארש"י לאיש האלקים קופה של בשמים מר ניהו רבא דעמיה מגזע חסידים ותמימים היושב על כסא ההוראה במדרש עץ חיים עיר וקדיש מן מרומים נחית לעומקא דדינא כמו אבן בלב ימים כדניים ושכיב ד' מאה דיני דאין כמשפט ובצדקה באמת ובתמים ה"ה החכם השלם מורנו ורבנו כמהור"ר שלמה שלם יאיר ויזהיר כאור חמה בגבורתה אנס"ו:
ובהיות שעד הנה לא זכיתי לעלות למדרגה הראשונה ולחוות דעתי על שאלתי אחזתני רעדה ובהלה בחשבי איך ימלאני לבי ליקח עט סופר בידי יד כהה ועוד כי באו ימי הזקנה וחשכו הרואות בארובות וכל שכן לבאר דעתי החלושה לפני חברי הנעימים שבעה המה היושבים ראשונה במלכות מאן מלכי רבנן ושאר קהלא קדישא דבי מדרשא אשר גברו מאריות ומנמרים. ה' יגמול בעדם יחיו דגן ויפרחו כגפן ובפרט לפני המנורה הטהורה שבאור שלהבתו כל אור נחשך ונעהם אכן סעיפי ישיבוני מה לך נרדם לא תוכל להתעלם בטח בבעל הרחמים דיהיב חכמה ובינה וכשמעי הדברים האלה התחזקתי ועל הצור ב"ה נשענתי וקש"ת הסופר בידי אחזתי להשיב שואלי דבר מה ואחלה פני אל שינצור לשוני בהתוכחי ואל אכשל בלשוני ובמעני ויהיו לרצון אמרי פי ומעתה חל עלי חובה לשכח ולהחזיק טובה ברב חי"נא ברב חסדא להנהו אשלי רברבי ה"ה פרנסי ומנהיגי המדרש המפואר של עץ חיים המחזיקים ידי לומדי התורה עץ חיים היא למחזיקים בה על אשר היטיבו  ולא הביטו למעוט ערכי והביאוני עד הלום והעלוני למדרגה רמה יהיה משכורתם שלמה משל גדול ונורא ויהי שלום באהלם ושלוה בארמנותם ויתענגו ברוב שלום מעתה ועד עולם אמן כן יהי רצון: