הקדמה
אל אל שמחת גילי האלדים הרועה אותי אברך בקול זמרה ותודה תודות נכבדות עשר ידות על כל החסדים והאמת אשר עשה עמדי להושיבי עם נדיבי עמו המגביהי לשבת בשבת תחכמוני המאזריני חיל למלחמתה של תורה: והנני מודה לשעבר על ששם חלקי מיושבי בית המדרש ומתפלל על העתיד יורני ינחני בדרך אמת לבל אכשל בלשוני לומר לפניו דבר שלא כרצונו ואל אבושה במעני להשמיע מה שאינו גמור יגמור בעדי ויהיו לרצון אמרי פי אכי"ר:
ועתה אבוא אל שרי הצבא העומדים על העבודה ונמנים לכל דבר שבקדושה ה"ה מעלת פרנסי תלמוד תורה וגזבר עץ החיים רדפי צדק מבקשי ה' הזלים זהב מכיסם להגדיל תורה ולהאדירה זוכים ומזכים זכות הרבים תלוי בהם הגדתי היום שאיני כפוי טובה עד כל הטובה אשר עשו עמי שממחיצתי העלוני ולמקום בעלי תשוב"ה הושיבוני ברך ה' חילם ופועל ידם תרצה אמן:
וזאת תוד"ת שב"ח השלומי"ם אשר אביא לאיש האלדים כי לו נאה מעלה וחהלה שבח יקר וגדולה ה"ה הרב הגדול מאור הגולה ועמוד ההוראה מרנא ורבנא כמהר"ר דניאל הכהן די אזיוידו נר"ו יאיר ויזהיר כאור החמה בגבורתה אשר בעלו חמדתי וישבתי ונהניתי מזיו חכמתו ומי כמוני היום קטן חכמות והאיכות לא יירא לדבר דבורא בפסקא דדינא לפני מי שעמלו בתורה בפלפול וסברא ישרה וכמעט קט משכתי את ידי לבל אגלה חרפתי אמנם לבי אמר לי קום כי עליך הדבר לגמור ומצות עש"ה דוחה לא תעש"ה מוכרח אתה במעשיך ומורא רבך אל יבהלך כי הוא הוא אשר הביאך עד הלום ולא יסתור את אשר בנה ואדרבא ילמדך להועיל וידריכך בדרך זו תלך וכשמעי הדברים האלה התחזקתי ועל הצור בדוך הוא נשענתי ואליו כפי שטחתי יאריך ימי מורנו הרב על ממשלתו וישביעהו בצחצחות ושובע שמחות אמן ואמן:
ואליכם אישים אקרא חכמים ונבונים בני אדם המהוגנים גבורים לעמוד בפרץ מלומדי מלחמה במלחמתה של תורה ה"ה חבירי הנעימים אשר יפול עליהם זה השם במקרה אבל בעצם הם רבותי קטנם עבה ממתני לשונם תמהר לדבר צחות מחדש לחדש מראים בקיאותם ועוצם פלפולם בפסקיהם ומה אוכל לחבר ולדבר בפני גדולים ממני ומה אדע שהם לא ידעוהו לכן אחלה פניהם יוציאוני מעמק הבכא ואתפלל לאל איום בכל יום ויום יגדיל תורתם וירומם מילתם כחשקם וכתאותם אמן כן יעשה ה':