הקדמה
אודה ה' בכל לבב בסוד ישרים ועדה
שהחיני וקימני והגיעני לשער התשוב"ה כי זה כמו ד' שנים קצור קצרה ידי להעלות דברי על מזבח הדפוס כקדם וכמאז בתוך כתבים ופסקים מלאים זיו ונוגה מפיקים יוצאים מדי חדש בחדשו בעצם פלפולים ודקדוקים מפי הני אשלי רברבי היושבים ראשונה במלכות כלם אהובים כלם ברורים כלם שונים הלכות גדולות בכל יום כי להם התורה שבעל פ"ה המה חכמי בית מדרשנו הגדול עץ החיים יען מנו אותי מעלת פרנסי קהלתנו הקדושה לעי"ני בני עמי המה תנוקות של בית רבן ללמדם ספר ולשון לימודים ויהי ויהיה כי כי בהיותי  שלו בביתי מושל בכל שכיות החמדה מן שמים נלחמו ולא הצליחוני בקנינים היתה עלי יד ה' יסור יסרני בעברה וזעם ברבים מכאובים וכאב הראש בראש כלם ונהייתי דנחליתי ולא יכלתי להתאפק מעוף צוקה ומצוקה החשתי מטוב לא אוכל עוד לצאת ולבא בסדרן של כתובים מתעצב לשעבר. נבהל להוה. וירא לעתיד. ובל אדע מה אעשה ואנה אפנה לעזרה להצילני מרעתי אך בה' אלדי בטחתי שברתי לישועת ה' כהרף עין יושיעני ויעזרני אמרתי הקשיבה לקול שועי מלכי ואלדי כי אליך אתפלל ויתפלל שמואל:
מצרה לי אל ה' קראת ויענני וישלח מלאך אחד ומליץ טוב הוא הגביר המרומם יוסף די אברהם טיישיירה די מאטוס ה"י סגן קהלתנו פרנס ת"ת וגזבר עץ החיים אשר הטה אזנו לי לשמוע אל דברי' ולהליץ בעדי עם מעלת פרנסי קהלתנו הקרושה לפטור אותי מקללת הנביא ארור עוש' מלאכת ה' רמיה כי מלאכתי מלאכ' שמים היא ואין ספק בידי לעשותה כתקונה וגם לרבות פרנסי ת"ת לעשות עמי אות לטובה להשיבני אל מקומי הראשון לפתוח שערי התשובה בבית מדרשו של ש"ם עץ חיים היא למחזיקים בה. ובהיות כי לשם שמים נתכון ולא לכבודו עשה צירף הקב"ה מחשבתו למעשה וככל היוצא מפיו עשו וישלחו האנשים את ידם להקימני קימה שיש בה הידור הכל מעלין בקדש גלוי לכל העמים ובראותי כי כלם כאחד לשם שמים נתכונו יען משונה ביאה זו משאר ביאות האמורות ביתר שאת אמרתי אבוא נא בתפלה ובתחנה לפני שוכן מעונה יתן להם מטל השמים ומשמני הארץ ויצילם מכל נזק וחרץ ויברכם ויצליחם בכל משלח ידם ופעלם על רוב הטובה אשר עשו לשמע בקול שמואל:
ויהי כאמרם אלי לך נא ראה את שלום אחיך אכול בשמחה לחמך לחמה של תורה וסעד לבך מזונות דאורייתא מפתורא דדהבא האי תנא דידן אשר בצאתו מרחם קדשוהו שמים וילך הלוך וגדל שחול על פלגי מים מי בארות ומעיינו' החכמה והמדע ונפש ואותה ויעש תורתו קבע ללמד דעת את העם זה האיש מרגיז הארץ רב פעלים מקבציאל שריבה וקבץ פועלים לתורה לו טוהר ולו הדר טוב אה"ב הוא לי הארי שבחבורה החכם השלם הדיין המציין הרב המובהק חסיד קדישא מורנו ורבנו הכהן די אזיוידו קדוש יאמר לו שמוח שמחתי אף גילת ורנן באמרי עת הזמיר הגיע עת דודים יתובי יתבינן ברוכי מברכינן ברוך שחלק מחכמתו ליראיו אך כל אכין ורקין מיעוטין הן לא היו ימים מועטים כי בעונותינו הרבים ערבה כל שמחה אל על יקראוהו מאי בעית בארעא תעלה במע"לות בישיבה של מעלה בה שעתה איערב שמשא ביאת שמשו נצחו אראלים את המצוקים ונשבה ארון הקדש הרב שמת תנן נפלה עטרת ראשנו וישכב דוד עם אבותיו בהי לחדש טבת שנת והיתה מנוחתו כבוד ליצירה וכמעט שכ"ב משכב דודים בו ביום עמדו קיני"ם וספדה הארץ זקני בת צי"ון העלו עפר על ראשם וקי"נת סופ"דים תרבה אני"ות יהלכון תאניה ואניה אתכנשו חבריא וספ"דו הסופ"דים ועי"ני העדה לא יבו"שו כנחלים עיניהם ויתאבלו העם מאד ויספ"וד שמואל:
אמנם אל אלדי הצבאות כעל הנחמות נחם על הרעה והותיר לנו שריר איש גודר גדר ועומד בפרץ לתקן דרכים תקנתו כלכ"לתו מכלכל חיים בפרי אדמת אחוזה ונחלת אבות נחלה שאין לה הפסק וכן יוצא בקרבן אביו ויורש סומך שתי ידיו בדעת ותבונה מעמו ונמוקו עמו ה"ה ברב"ת בני עמ"ו החכם השלם והכולל מורנו הרב דניאל איש חמודות יצ"ו בן יכבד אב מורנו ורבנו הכהן די אזיוידו נ"ע אשר מנו אותו מנהיגי קהלתנו שרי המעמד לכהן תחת אביו ולהקים יריעות המשכן ואהל העדות ולהרים דגל התורה בארבע אמות של הלכה במקום המקור' והמכובד הזה עץ חיים ישלם ה' פעלם ותהי משכרתם ההלל והשמחה יצו ה' אתם את הברכה ברוכו' הידים שסמכוהו לתורה ולתעודה כל מן דין סמוכו לנא יאה גברא ויאה חיליה יפוצו מעיינותיו חוצה לעיני כל ישראל לשמוע בלימודים לזכ"ות עצמו ואחרים עמו על התורה ועל העבודה לטוב לנו כל הימים ואשא כפי לאל מגן אבות בדברו מחיה מחים במאמרו יחיינו מיומים ויגן בעדנו להחזיר העטרה ליושנה על ידי ברא מזכה אבא פרי עץ הדר מורנו הרב שיחיה ויאריך ימים על ממלכתו בחברת בני ביתו ובבנים זכרים לעבודתו עבדת הקדש לא יסוף מזרעו כי זו תורה וזו שכרה חוזרת היא על אכסניא שלה בגזע וחוטר היחס והמעלה. וזכות מורנו אביו ז"ל דאלים זכותיה יגן עליו ועל זרעו ויהי ח"ן ה' עמו ויעל על כמותי ההצלחות כתאות נפשו אשר בנפשי קשורה ה"ן אדם מעיד על עצמו ודניאל בתרע מלכא מלך מלכיא דר"וש דר"ש והנה פו"רש כי נאמן שמואל:
לכן אליכם אישים אקרא חברים מקשיבים לקולי באהבה בואו ונברך לאלדינו בעל היכולת והגדילה הנותן עוז וממשלה כי לו נאה שבח ותהלה כמה וכמה כפולה כי נתן לנו רוח והצלה והגיענו עד הלום לראות בן לאותו צדיק ממלא מקום אביו דין הוא חדר הכתוב בתורה מורנו הרב הנזכר קרנו תרום בכבוד וגם נחזיק טובה לרמ"ים ארזי הלבנון המה הגבירים השרים והסגנים פרנסי קהלתנו הקדושה ה"י זריזים מקדימין למצות מצוה גדולה היא זו להחזיק את בדק בית ה' והבית הזה בית ועד לחכמים בחברת פרנסי ת"ת וגזבר עץ החיים מחזיקים בחורת ה' תמימים אשר בשמחת לב הביאוהו לבית מלונינו זה והושיבוהו על כסא דוד אביו לעמוד לשרת בשם ה' ולהורות חקי האלדים ותורתיו. ובכללם לאנשים השלמים שרי צבאות ישראל זקני עדתנו וגם לזרע קדש עדה נבחרה המתנדבים בעם איש אשר כברכתו מראשית השנה ועד אחרית שנה בתמידין כסדרן ובמוספין כהלכתן בנדרים ונדבות להגדיל תורה ולהאדירה יחד כלם ישאו ברכה מאת ה' ברכה המשולשת בני חיי ומזוני בשובע שמחות ברוב עוז ושלום. אמן כן יעשה ה' בעבור שמו הגדול וישמע ויקים אלה הדברים אשר אמר שמואל:
נאם הגבר שתום העין ועיניו פקוחות מיחלים לישועת ה' בביאת משיח צדקנו במהרה בימנו הכותב והחותם בסדר וינחם ה' על הרעה י"ג אדר שנת תחת אבותיך יהיו בניך לפ"ק:
הצעיר שמואל מינדיש די סולה ס"ט