הקדמה
וזה שב"ח השל"מים אשר אביא לאיש האלד"ים ראשית בכורים בכורי ארש"י קר"בן עני למי אשר אלה לו חכמה וגבורה במלחמתה של תורה דנהירין ליה שבילי דתלמודא ותחומי דאורייתא. כשבילי דנהרד"עה בוצינא דנהורא רעיא מהימנא מסנהדרא רבא. מאור הגולה ועמוד ההוראה רא"ש לכל דבר שבקדושה כי לו נאה ויאה מעלה ותהלה שבח יקר וגדולה ה"ה הרב הגדול מרנא ורבנ' כמוה"רר יצחק חיים אבן דאנא דיבריטו נר"ו יאיר וזהיר כאור החמה בגבורתה. כי מרוב טובתו חלק לנו מחכמתו. ההופיע בבית מדרשו. ואנא זעירא דמן חברייא לשאול הגיעו לחוות דעתי החלושה. שמעתי ותרגז בטני. יראה ורעד יבא בי. כי אמרתי מי אשר כמוני עני המהפך בחררה. בצק שבסידקי עריבה. לרמי לחם פירורין שאין בחם כזית לצאת ידי חובה. וכל שכן בהעלותי על לבבי לפני מי אני עתיד ליתן די"ן לפני שר הפנים זק"ן ונשוא פנים. כי כפי תוקף יכולתו. כן חולשת יכלתי וכפי שלימותו כן חסרוני. אכן כליותי יסרוני וסעיפי ישיבוני הם הרהיבוני לאמר מה לך נרדם לא תוכל להתעלם כי כלל גדול בידינו מצות עש"ה דוחה לא תע"שה ואל תתיאש מן הרחמים כי כל המכשולות הוא ירים. על כן לקחתי קסת הסופר בידי אחזתיו ולא ארפנו עד שהביאותיו אל בית הדפוס ואל חדר המלך מאן מלכי רבנן והבאתי קרבן שגגתי ובה אצא ידי חובתי. והאל המגלה עלומים. ומרנין לשון אלמים אלמים ינצור לשוני בהגיוני ויהיו לרצון אמרי פי. ובכן אחלה פני אל. בעד חמדת ישראל. ירבה נחלתו ויאריך ימים על ממשלתו נר"ו אכ"יר:
ומה רב טוב צפון לאנשי חיל יראי אלד"ים אוהבי התורה ולומדיה ה"ה הקצינים הרמים נשיאים ונדיבים. פרנסי וגזבר החברה המפוארה והמהוללה של עץ חיים כי נדבה רוחם להזיל זהב מכיסם לעשות רצון קונם גבורי כח להשתדל בכל עוז ותעצומות מיחידי סגולה להספיק לעומדים על התורה ועל העבודה. די מחסורם מדי חדש בחדשם תמי"דין כסדרן ומוספין כהלכתן עושים ומעשים. תלוי בם זכות הרבים ובהיות כי נתגדלתי במדרש הזה וגברה תמיד חסדם עלי ובפרט היום כי זכיתי לעלות למדרגה העליונה ולהסתופף בצל החכמה ומגלגלין זכות על ידי זכאי ימלא פי תהלותם על אשר הטיבו חסדם והביאוני עד הלום להיות מן הנמנים בישיבת העליונים. ובכן אקרא לשוכן מעונה ישלח עזרם מקדש ומציון יסעדם ינטלם ינשאם כל ימי עולם אכי"ר:
ואני הצעיר שמחתי כשמחת בית השואבה ולחי עלמא שבחת והדרת על כל טיב אשר גמלני שחבלים נפלו לי בנעימים. להתחבר בגבורים. אחוזי חרב העיון. מלומדי מלחמה. מלחמתה של תורה. היושבים במלכ"ות ראשונה. ה"ה ההרים הרמים והגבוהים. אנשים חכמים וידועים. אהובים וידידים. גזע ישישים. רבנן קשישי וסבוראי. דורשי רשומות. דוחים את הגזרות מאירים ומזהירים. במשמרותיהם ככוכבים. מכיתא עילאה עצה ותושיה עמהם מצויה דולים ומשקים מיא. מן בירא עמיקתא. מרוב חכמתם ובעוצם פילפולם. ויום בכל העולם. ומה יעשה טלה  בין זאבים היעמוד אחד לפני מרובים. כי מאריות גברו. וחיילים יגברו. ביתרון הכשר חכמה מתונים בדין להשיב לכל שואל כהלכה. ועתה חלו"תי היא יורוני מדרכיהם הישרים ואם שגיתי יבינו ליכי כל ימי אויתי לחיות זנב לאריות. ולשמוע דברי חכמים כדרבונות. ולשתות בצמא את דבריהם. ואל הצבאות יצילנו משגיאות ויראנו מתורתו נפלאות אכ"יר: