הקדמה
מי ימלל גבורות ה'. שאמר ותהי לשים שפלים למרום. כמוני היום. אשר העלני במדרגה העליונה. תוך כרם יבנה העשויה שורות שורות. עליות ותחתיות. ונתן את כסאי תוך שבעה נסיכי אדם. אשר מחום גחלי רינתם. ויופי חכמתם ושביבי די נור פלפולם. ועוצם חריפותם חם לבי בקרבי. לחבק ולנשק ד' אמות מישיבתם. כי כל רואיהם יוקי"רום ויתאוו לשבת בתפארת חברתם. דמה טובו אהליהם ומשכנותיהם מה ידידות:
מי הוא כל חמדת ישראל. אשר שמו נודע בשערים המאיר לאר"ץ ולדרי"ם. ראש המדברים הוא שלם ומשנתו שלמה כי מן הבאר ההוא ישקו כל ההדרי"ם ה"ה שר חמישים ונשוא פנים. חכם חרשים ונבון לחשים אביר הרועים הגאון המפורסם רב ועצום כמוהר"ש שלם נר"ו: שפתותיו שפתי ששוני"ם פרח שוש"ן. אשר מרוב טובו וחסדו בחיבה יתירה הושיט שרביטו עלי. להעלותני תוך כרם ה' צבאות. להיות נמנה תוך קהל ועדה בין בעלי תריסין ואנשי מדות.
מי ראה את אלו יוצאים תוך גן ה' צבאות להשקות את עץ החיים אשר בתוך הגן. מנחל נובע מקור החכמה ומעייני הישועה. כמצדיקי הרבים ככוכבים. המחזיקים ביד תופשי התורה. להעמיד התורה על תילה בד' אמות של הלכה. ה"ה מעלת הגבירים. פרנסים וגיזבר ת"ת. ממונים ופקידים כי עץ חיים היא למחזיקים בה. ולא יצא לשב"וח לפניהם. את שבח השלמי"ם ולתת להם תודה ותהלה. על כל הטובה. אשר מידי יום ביומו עושים לכל בני הישיבה. ומה גם עם הצעיר כמוני היום כי הגדתי היום שאינני כפוי טובה על כל הטובות והחסדים אשר חלקו לי מכבודם. הטיבה ה' לטובים. ויוסיפו להם שנות חיים. כדי שירבו תורה בישראל ולהקים עדות.
מי עלה שמים וידא על כנפי מרומי קרת ליתן בקולו קול עוז בין שוברי ארזים וגלי של אגוזים כהני רבנן סבור"אי ז' אשלי רברבי. בעלי אסופות חכמה. היושבים בשבת תחכמוני. ועוסקים בהוייוץ דאביי ורבא. שלהם זרוע עם גבורה. ובהוייות דרב ושמואל בדיני ממונות כי מי לא יירא לעמוד לפניהם לשאת ולתת בדבר הלכה. ובפרט כשהם עסוקים בסדר נזיקין. בטמון באש. ושור. ובור. ורגלים מועדות.
מי אנכי צעיר ונבזה מטפס ועולה במעלות אשר לא כדת. לבא בהיכל מלך. לפני מעלת פרנסי וגזבר של ת"ת ועץ חיים לבקש לפניהם שיתנו את כסאי. בין בעלי תריסין ובין בני עליה. ה"ה חכמי ורבני בית מדרשו של ש"ם. ולמנות אותי תוך מעלתם. כי יודע אני בעצמי. שאינני לא ראוי ולא הגון. להיות נמנה אפילו להיות זנב לאריות. ולהתאבק בעפר רגליהם ומה גם לשאת ולתת לפניהם. לשאול כענין ולהשיב כהלכה. אשר מרוב חסדם לא מנעו טובם ממני והפריזו על המדה להכניסני בשער בת רבים. ולפני המלך שלמה וזאת תהיה נחמתי. כי בו בטחתי שידריכני בדרך ישרה. ושישים עין השגחתו עלי. כדי שלא אכשל בדבר הלכה. וגם בחברת אוהבי ורוע"י ה"ה הרבנים האדירים חברים מקשיבים הם יהיו לי בעוזרי להשקות אותי מימי בארם. בור בית לחם לחמה של תורה. יען כי זכיתי ליכנס בשעריהם. המצויינים בהלכה. וליהנות מזיו פניהם היקרים. ומשלחנם שלחן של מלכים. אשר משלחן גבוה קא זכו. לאכול לחם לשובע. בשוב"ע שמחו"ת ולחם חמודות.
מי יתן איפה ויואל אלוה לקבץ את נדחנו. כדי שנזכה כולנו לשמוע שריקות עדרים. חברים מקשיבים. מקול מחצצים בחיצים חציצים. ומחיצין בהלכות ערוכות. בס' קדשים וטהרות ובבות נשגבות. כסלעים ומצודות. ברמזים וסודות. ונזכה לעלות בהר ה'. במסילה העולה בבית אל. ממתנה נחליאל ומנחליא"ל במו"ת. דרך וה"ב בסופ"ה. מהר שש"ון לשובע שמחו"ת. באגודות אגודות. לבנות לנו בית מצודות. נס"ו אכי"ר