הקדמה
פי יגיד תהלת לאל עליון ונורא ראשון היות כל נברא ואחרון לכל נוצר באין שנוי ותמורה על כל הטובות שהטיבני ולזמן הזה הגיעני להיות נמנה בתוך יחידי סגולה ואשאל מאתו ית' יורני דרך הישרה להשיב לכל שואל כדת וכהלכה אכי"ר:
עתה באתי להקריב שב"ח שלמים לאיש האלקים ראשית בכורים בכורי ארש ליושב על כסא ההוראה שאין כמוהו בחכמה ענוה ויראה עסיק באורייתא תדירא ונהירין ליה שבילי דתלמודא ותחומי דאורייתא כשבילי דנהר דע"ה בוצינא דנהורא רעיא מהימנא מסנהדרא רבא מאור הגולה ועמוד ההוראה ראש לכל דבר שבקדושה ה"ה מורנו הרב הכהן די אזיוידו נר"ו יאיר ויזהיר כאור החמה בגבורתה. ואנא זעירא דמן חברייא לשאול הגיעו לחוות דעתי החלושה והקלושה. שמעתי ותרגז בטני יראה ורעד יבא בי בחשבי איך אכתוב ואדון נגר ארשת שפתיו שדבריו כגחלי אש בראותי עצמי נעדר השכל משולל מחכמה ולצלול בים התלמוד על אחת כמה וכמה כי איני כדאי להשיב לשואלי דבר יען לא שקדתי על הלמוד כראוי ולא שמשתי את רבותי כל צרכי כי מי אנכי לדון ולהורות ולחבר פסקים דבר אשר ראוי לחכמים ולא לצעירי התלמידים כמוני היום וכל שכן בהעלותי על לבבי לפני מי אני עומד לפני פאר הדור לכן משכתי כמעט ידי לבל אגלה את חרפתי אכן כליותי יסרוני וסעיפי ישיבוני הם הרהיבוני לאמר אל תתיאש מן הרחמים כי כל המכשולות הוא ירים ויהיה לך לעזר ולמגן וכשמעי כל הדברים האלה התחזקתי וקסת הסופר בידי אחזתי ועל יודע תעלומות נשענתי ובהיות שאחר השבח ראוי להיות התפלה על כן אתפלל אל ה' ימלטהו ביום רעה. ויתן לו מזוני רויחי וחיי אריכי בבני מורי הוראה ויראהו בנחמה בבנין תפארה אמן כן יהי רצון:
ומה רב טוב צפון לאוהבי התורה ולומדיה ה"ה הקצינים הרמים אנשי חיל יראי אלקים מעלת הפרנסים וגזבר החברה של עץ חיים העומרים על הפקודים המחזיקים ביד התלמידי חכמים להקים דגל התורה ולהאדירה. לחת לכל אחד ואחד מנה הראוייה להתכבד מדי חדש בחדשו תלוי בם זכות הרבים. ובהיות כי נתגדלתי במדרש חזה וגברה תמיד חסדם עלי. ובפרט היום כי זכיתי לעלות למדרגה העליונה ולהסתופף בצל החכמה. לא כהבנתי וביושר שכלי. כי מכיר אני בעצמי קוצר דעתי ומעוט ערכי. כי אם לגודל חסדם ימלא פי תהלותם על אשר הטיבו חסדם והביאוני עד הלום. להיות מן הנמנים בישיבה העליונים ובכן אקרא לשוכן מעונה לדורי דורים יחיו שמחים ורעננים יבלו ימיחם כטוב ושנותיהם בנעימים אמן כן יהי רצון:
ואני הצעיר שבצעירים נגש להקריב מנחה בלולה נגד ארשת שפתותיהם ומה יעשה אזוב קיר ורך ורק מכל חכמות לפני ארזים גבוהים ורמים ולא מסתפינא להכניס ראשי בעובי הקורה להיות כאחר מבני חבורה ח"ה החכמים חברי מדרש עץ חיים ובפרט ח' עמודי ההוראה אשר מפיהם תצא תורה מחדדים זה לזה בדינים ובפוסקים עד דמסקי שמעתתא אליבא דהלכתא, אבל מה אעשה ההכרח לא ישובח ולא יגונה על כן נשענתי על רובי חסדם וטובתם שידינוני לכף זכות וימליצו דברי לטובה. וידריכוני דרך הישרה לבל אכשל בדבר הלכה ואתפלל לאל נורא ימלא משאלותם לטובה ויאריכו ימים ושנים. בחיי מורנו הרב עטרת ראשנו: ולראות בביאת משיחנו שיהיה במהרה בימינו אמן: