הקדמה
להודיע לבני האדם גבורותיו וכבוד הדר מלכותו:
שבח והלל אדבר ואמלל. לנורא עלילות אדון הנפלאות על כל הטובות שגמלנו זה כמה שנים דורות עולמים מימי קדם קדמתה לפני ולפנים. ממצרים גאלנו. ותורת אמת הנחילנו על יד משה פח אל פה תורה בכתב ושבעל פה. וצונו לעבדה ולשמרה זו תורה וזו שכרה אורך ימים בימינה לטוב לנו כל הימים היא שעמדה לאבותינו ולנו לשבת על האדמה אדמת קדש היא. ירושה היא לנו קדשה לשעתה קדשה לעתיד לבוא לשבת בארץ צבי היא לכל הארצות וה' שוכן בציון ואף כי בעונותינו כי רבו נפלה תפארתנו ונוטל כבוד מבית חיינו עבדים משלו בנו מיום גלות הארץ. חסר אל כל היום לו השבח והתהילה כי חסדו גבר עלינו ובעבדותינו לא עזבנו אלדינו ויביאנו אל המקום הזה העיר כלילת יופי אמשטרדם יע"א. ארץ רחבה ידים עיר ואם לישראל לחיותינו כהיום הזה בתורה ובמצות. כל הרוצה ליטול את השם יבוא ויטול. לנו נתנה הארץ ללמוד וללמד לשמור ולעשות מי האיש החפץ חיים ספק בידו לעשות ככל הכתוב וחפץ ה' בידו יצלח ולהורות נתן בלבו למלא כל שאלות:
מאת ה' היתה זאת להביא אותנו אל הארץ הזאת. מגדל עוז חומה בצורה לקיים כל הכתוב בספר התורה ועוד ידו נטויה להפליא חסדו עלינו בתת ה' לנו איש זרוע לו גבורה להקים התורה לוחם מלחמתה של תורה בהשקפה רבה ובעין יפה לשמוע שריקות הד"רים ולהניף אותם תנופה מגופה בשלש עשרה נפה משנתו קב ונקי שלמה ותמימה. ובחדרי חדרי הפוסקים והליכות עולם ישים לבו כפתחו של אולם בור סיד שאינו מאבר טיפה להשקות אל כל פני האדמה. אהובי חביבי וידידי חכם כדניאל הרב המובהק הנשר הגדול בעל הכנפים ורב הנוצה אשר לו החכ"מה סיני ועוקר הרים החכם השלם והכולל מופלא שבסנהדרין אב"ד ור"מ מורנו הרב כהן די אזיוידו נר"ו ה' יאריך ימיו ושנותיו אכי"ר אשר בחכמתו הרמה ובפלפולו העמוקה תמיד כל היום ממתיק סוד ורזי דאורייתא על כל קוץ וקוץ מלתא בטעמא. ומעז יצא מתוק ונופת צופים. ומן שמיא יהבו ליה סיעתא להסיק שמעתתא אליבא דהלכתא. ידו פרש ש"ר בהני אש"לי רבר"בי מגי"ני אר"ץ ועמודי הגו"לה בפסקי גמרא דינים וחקים פסקים ותשובות:
ואף גם זאת עלינו לשכח בהודות והלל לה'. ולברך ברכת השבח על העץ אשר בגן האלדים עין חיים היא למחזיקים בה וכנה אשר נטעה ימינו מטע ה' להתפאר עליהו לא יבול פריו לחדשיו יבכר. הן הנה הלכות פסוקות היוצאות מדי חדש בחדשו מפי הני דייני דנהר"דעא ארזי הלבנון ההרים הגבוהים היושבים בשבת תחכמוני בממשלה הראשונה. שבעה קני המנורה חכמי בירת מדרשינו הגדול והמפורסם עץ חיים כי ממנו תוצאות חיים ליהודים היתה אורה זו תורה כל הבא אל האהל לבקש את דבר ה' ימצא מרגוע לנפשו יצא לחוץ ידבר אין זה כי אם בית אלדים פרדס רמונים מלא על כל גדותיו בצלו חמדתי וישבתי ופריו מתוק לחכי יקנאוהו כל עצי עדן ברוך שככה לו בעולמו וברוך שם כבודו לעולם כי הביאנו ער הלום לקבוע עתים לתורה ולבנות בית לחכמה לשאת ולתת בסחורה של תורה. ישמע חכם ויוסף לקח זקני תורה כל זמן שמזקינין דעתן מתיישבת עליהם מרבה ישיבה מרבה חכמה בבקר זרע זרעך ולערב אל תנח ידך. כי טוב העץ לעשות ענף ולשאת פרי:
את הכל עשה יפה בעתו. אל אלדים ה' על ידי הני שלוחי דרחמנא. אבותינו הקדושים חלקם בחיים מעלת פרנסי ומנהיגי קהלתנו הקדושה ה"י. ועמהם עזרי"הו בן צד"יק פרנסי ת"ת וגזבר עץ החיים אשר באו ממלכות אישפניא ופורטוגאל לחסות תחת כנפי השכינה במחנה אלדים זה ותעבר הרנה במחנה העברים והזילו זהב מכיסם ולא חסו על ממונם לרומם את בית אלדינו ולקיים את כל דברי התורה. היום לעשותם ולמחר לקבל שכרם בעולם התגמול צדיקים יושבים ועטרותיהם בראשיהם נהנים מזיו השכינה. וגם לרבות האנשים האלה שלמים הם אתנו מחזיקים מעשה אבותיהם בידיהם אלה ראשי האבות הם העומדים על הפקודים המתחד"שים והמהד"רין מהד"רין מן המהד"רין מדי שנה בשנה לעמוד לשרת ולחזק את בדק בית ה' בעמדם על התורה ועל העבודה עושים ומעשים לא דיין לצדיקים אשר הכם עושים אלא שמבקשים אנשים גבורי חיל הון ועושר בביתם חברים מקשיבים לקולם כקול שרי כל הקרב הקרב אל משכן ה' להביא לכל המלאכה כל הקודם זכה בתמידין כסדרן ומוספין כהלכתן נדרים ונדבות העשיר ל"ו ירבה המתנדבים בעם איש כמתנת ידו כברכת ה' הוא ברחמיו יאריך ימיהם ושנותיהם תשיב להם גמול ה' כמעשה ידיהם יראו ישרים וישמחו בבנין בית מקדשנו מקדש ה' כוננו ידיך ועשית לך ארון עץ:
לא לנו ה' לא לגו עשה למען שמך הגדול. אל תעזבנו אבינו כי בך בטחנו כל היום זכור לאברהם יצחק וישראל וחוסה נא על גולת אריאל ולי אני עבדך אנא אב הרחמן פתח נא שערי אורה להבין במקרא ושום שכל במשנה להבין ולהשכיר ללמוד וללמד דרכי הגמרא ולפתוח שערי התשובה דבר דבור על אפניו ולא אכשל בדבר הלכה ובאשר כבר זכתני להתחיל חלק ראשון ושני מאלו התשובות אלו הן הנאמרין בנבואת דניאל הכהן הגדול ריש גלותא רישא דדהבה כן תזכני להתחיל ולסיים ספרים אחרים בשמחה ובטוב לבב מרוב כל בשובע שמחות בכל מיני הצלחות ויהי טרף בבתי לא תחסר כל בה פתוח לרוחה ובית ועד לחכמים המפילים תחנתם ושופכים שיחתם לפני כסא כבודך שתשפות שלום לנו ותסיר ממנו שנאה ותחרות ותקבץ גליותנו על יד משיחנו בשובך לציון ברחמים ואז ימלא שחוק פינו בהגלות נגלות כבוד מלכותך עלינו אליך גוים יבאו מאפסי ארץ כי עמך מקור חיים:
זאת תורת שב"ח השילו"מים אשר הקריב בסדר זה יצא ראשונה י"ט לחדש כסליו שנת מפרי עץ הגן נאכל לפ"ק:
שמואל מינדיש די סולה ס"ט