הקדמה
אל אל שמחת גילי בקול תודה אשא קולי. על כל הטובה אשר עשה עמדי שהחייני וקיימני והגיעני לזמן הזה לעלות במדרגה העליונה והגם כי יודע אני. שפל מדרגתי וקוצר עיוני. על ה' אשליך יהבי. ובו בטחתי כי יהיה עם פי. כדי שלא אכשל בלשוני וידריכני בדרך הישרה. על התורה ועל העבודה. לשרתו ולברך בשמו:
אל מי מקדושים אפנה תחילה. להקריב שי למורא. על כל הטובות אשר גמלוני. כי אם למלכי צדק מלך שלם כי הוא האבן הראשה המושלם בשלמות המדות אשר לכל מעלה וכשרון יש לו יתרון כי הנה מד"תו של שלמה לבשתי השריון. ובניתי לי אפריון. ה"ה מרנא ורבנא כמוהר"ש שלם נר"ו ויחי בשלם סוכו ללמד דעת ותבונה: לכל המסתופפים בצילו. כי הוא מעיין המתגבר ומעשה ידיו להתפאר יהי אלדיו עמו ויעל וירום הודו כי בישראל גדול שמו:
אל ברוך גדול דעה ברך יברך למעלת פרנסי ת"ת. והגזבר של עץ חיים ולכל שאר הממונים מעלת פרנסי הק"ק ותפקידים. אנשי חיל ונדיבי עמים העומדים על הפקודים לשמור את דרך עץ החיים אשר ברוב חסדם. גמלוני כל טוב. להעלותני במעלה הזאת. לא בזכותי. כי אם על רוב מידותיהם הטובות והישרות. אשר על כן לא אהיה להם כפוי טובה. וחסדיהם אזכרם תמיד ולא אשכחם הטיבה ה' לטובים וליראי ה' ולחושבי שמו:
אל רחום וחנון מטה כלפי חסד. יתנני לחן ולחסד. בעיני היושבים ראשונה במלכות מאן מלכי רבנן. רבנן סבורא"י ת"ח רעי אלופי ומיודעי. שבעה נסיכי אדם. אשר מנייהו מלכי. ומנייהו סרכי ופרכי. האיתנים מוסדי אר"ש אשר הבית נשען עליהם. לבם בריא כאולם. ושמעם נודע בעולם. כי המה כשבעת נרות המנורה המאירים לכל העדה. באור תורתם. ובעוצם פלפולם. חריפותם ובקיאותם. אשר עליהם נשענתי כי ברוב ענוותנותם: ינהלוני וידריכוני בדרך האמיתי. ויוציאוני ממבוכת השגיאות לכל אכשל בדבר הלכה. ובשכר זאת אל חי חלקנו יאריך ימיהם בטוב ושנותיהם בנעימים. וישלח ברכה רווחה והצלחה בכל מעשי ידיהם אמן כן יעשה ה' על דבר כבוד שמו: